CELEX: 62014CN0034
Language: lt
Date: 2014-01-24 00:00:00
Title: Byla C-34/14: 2014 m. sausio 24 d. Finanzgericht Nürnberg (Vokietija) pateiktas prašymas priimti prejudicinį sprendimą byloje Puma SE prieš Hauptzollamt Nürnberg

24.6.2014   
            
            
               LT
            
            
               Europos Sąjungos oficialusis leidinys
            
            
               C 194/10
            
         2014 m. sausio 24 d.Finanzgericht Nürnberg (Vokietija) pateiktas prašymas priimti prejudicinį sprendimą byloje Puma SE prieš Hauptzollamt Nürnberg
   
   (Byla C-34/14)
   2014/C 194/11
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht Nürnberg
   
   
      Šalys pagrindinėje byloje
   
   
      Pareiškėja: Puma SE
   
   
      Atsakovė: Hauptzollamt Nürnberg
   
   
      Prejudiciniai klausimai
   
   
               1.
            
            
               Ar 2006 m. spalio 5 d. Tarybos reglamentas (EB) Nr. 1472/2006 (1), nustatantis galutinį antidempingo muitą ir laikinojo muito, nustatyto Kinijos Liaudies Respublikos ir Vietnamo kilmės tam tikros avalynės su batviršiais iš odos importui, galutinį surinkimą, ir 2009 m. gruodžio 22 d. Tarybos įgyvendinimo reglamentas (ES) Nr. 1294/2009 (2), kuriuo pagal Tarybos reglamento (EB) Nr. 384/96 (3) 11 straipsnio 2 dalį atlikus priemonių galiojimo termino peržiūrą, tam tikrai importuojamai Vietnamo ir Kinijos Liaudies Respublikos kilmės avalynei su batviršiais iš odos nustatomas galutinis antidempingo muitas, kurio taikymas išplėstas tam tikrai importuojamai iš Ypatingojo Administracinio Kinijos Regiono Makao siunčiamai avalynei su batviršiais iš odos, deklaruojamai kaip Ypatingojo Administracinio Kinijos Regiono Makao kilmės arba ne, galioja visa apimtimi, jei jie nebuvo panaikinti Europos Teisingumo Teismo 2012 m. vasario 2 d. ir 2012 m. lapkričio 15 d. sprendimais bylose C-249/10 P ir C-247/10 P?
            
         
               2.
            
            
               Jei į pirmąjį klausimą būtų atsakyta neigiamai, tačiau minėtieji reglamentai nėra negaliojantys visa apimtimi:
               
                           a)
                        
                        
                           Kuriems Kinijos Liaudies Respublikos (toliau – Kinijos LR) ir Vietnamo eksportuotojams ir gamintojams, iš kurių pareiškėja įsigijo prekes 2006–2011 m., negalioja 2006 m. spalio 5 d. Tarybos reglamentas (EB) Nr. 1472/2006, nustatantis galutinį antidempingo muitą ir laikinojo muito, nustatyto Kinijos Liaudies Respublikos ir Vietnamo kilmės tam tikros avalynės su batviršiais iš odos importui, galutinį surinkimą, ir 2009 m. gruodžio 22 d. Tarybos įgyvendinimo reglamentas (ES) Nr. 1294/2009, kuriuo pagal Tarybos reglamento (EB) Nr. 384/96 11 straipsnio 2 dalį atlikus priemonių galiojimo termino peržiūrą, tam tikrai importuojamai Vietnamo ir Kinijos Liaudies Respublikos kilmės avalynei su batviršiais iš odos nustatomas galutinis antidempingo muitas, kurio taikymas išplėstas tam tikrai importuojamai iš Ypatingojo Administracinio Kinijos Regiono Makao siunčiamai avalynei su batviršiais iš odos, deklaruojamai kaip Ypatingojo Administracinio Kinijos Regiono Makao kilmės arba ne?
                        
                     
                           b)
                        
                        
                           Ar minėtų reglamentų visiškas arba dalinis panaikinimas yra ypatingos aplinkybės arba force majeure, kaip tai suprantama pagal Bendrijos muitinės kodekso (MK) 236 straipsnio 2 dalies antrą pastraipą?
                        
                     
         
      (1)  OL L 275, p. 1.
   
      (2)  OL L 352, p. 1.
   
      (3)  1995 m. gruodžio 22 d. Tarybos reglamentas (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL L 56, p. 1; 2004 m. specialusis leidimas lietuvių k., 11 sk., 10 t., p. 45).